Ved All England-turneringen i sidste uge slog Joachim Persson en streg under, at han er Danmarks næstbedste badmintonspiller, da han i en ren dansk duel besejrede Jan Ø. Jørgensen. Men præcis en uge efter fik Jan Ø. Jørgensen revanche, da de to unge spillere, som begge ligger i laget lige under Peter Gade, igen stødte sammen - denne gang i Swiss Open. Her vandt Jan Ø. Jørgensen, der som nummer 25 på verdensranglisten ligger 19 pladser bag Joachim Persson, i to sæt med 22-20 og 21-19 og er dermed klar til kvartfinalerne. Dermed bliver Jan Ø. Jørgensen bedste danske singlespiller ved turneringen, da Peter Gade og Tine Rasmussen meldte afbud. /ritzau/

Opsummering:
Den aalborggensiske badmintonspiller Jan Ø. Jørgensen fik revanche for nederlaget i All England, da han i Swiss Open besejrede Joachim Persson.